laion/Wikipedia-Exotic huggingface dataset:
עונת 1965/1966 ב-NBA

עונת 1965/1966 היא העונה ה-20 של ליגת ה-NBA. בסיום העונה זכתה בוסטון סלטיקס בתואר האליפות התשיעי שלה בסך הכול, והאחרון מתוך רצף של שמונה אליפויות - הרצף הארוך בתולדות ה-NBA. בסדרת הגמר גברו הסלטיקס על לוס אנג'לס לייקרס בתוצאה 3–4, ובסיומה פרש מאמן הקבוצה, רד אאורבך, לאחר שלקח חלק בכל אליפויות הקבוצה כמאמן ראשי. בתואר ה-MVP של העונה הסדירה זכה בפעם השנייה וילט צ'מברלין מפילדלפיה 76', שרשם ממוצעים של 33.5 נקודות ו-24.6 ריבאונדים למשחק והוביל את קבוצתו למאזן הטוב בליגה (55-25). בדראפט ה-NBA, שנערך ב-6 במאי 1965 בעיר ניו יורק, נלקח בבחירה הראשונה פרד הטזל על ידי קבוצת סן פרנסיסקו ווריורס. לפני הדראפט נבחרו ביל בראדלי, ביל בונטין וגייל גודריץ' על ידי ניו יורק ניקס, דטרויט פיסטונס ולוס אנג'לס לייקרס, בהתאמה, כבחירות טריטוריאליות. בראדלי וגודריץ' הוצגו לאחר פרישתם בהיכל התהילה של הכדורסל, כמו גם הבחירה השנייה ריק בארי והבחירה החמישית בילי קנינגהם. מלבד ארבעת חברי התהילה המוזכרים, נבחרו לאורך הדראפט שישה שחקני אולסטאר נוספים: ג'רי סלואן (בחירה רביעית), התאומים הזהים דיק וטום ואן ארסדייל (בחירות 10 ו-11, בהתאמה), פלין רובינסון (15), ג'ון מגלוקלין (24) ובוב לאב (33). בסיום העונה זכה ריק בארי בתואר רוקי השנה ב-NBA. להלן רשימת נבחרי הסיבוב הראשון (מתוך 17 סיבובים): משחק האולסטאר בעונה זו נערך ב-11 בינואר 1966 בסינסינטי, אוהיו. המאמנים במשחק היו רד אאורבך מבוסטון סלטיקס ופרד שאוס מלוס אנג'לס לייקרס. חמישיית המזרח כללה את אוסקר רוברטסון, סם ג'ונס, ג'ון האבליצ'ק, ג'רי לוקאס ו-וילט צ'מברלין, וחמישיית המערב כללה את גאי רוג'רס, ג'רי וסט, ריק בארי, ביילי האוול ונייט ת'ורמונד. במשחק עצמו ניצחה קבוצת המזרח בתוצאה 94–137, ובתואר ה-MVP של משחק האולסטאר זכה אדריאן סמית', שחקנה של הקבוצה המקומית סינסינטי רויאלס, שקלע 24 נקודות מהספסל עבור הקבוצה המנצחת בהשתתפותו היחידה במשחק האולסטאר. ‏*כוכבית מסמנת קבוצה שהעפילה לפלייאוף. MVP של העונה הסדירה - וילט צ'מברלין, פילדלפיה 76' רוקי השנה - ריק בארי, סן פרנסיסקו ווריורס מאמן העונה - דולף שייז, פילדלפיה 76' חמישיות העונה חמישיית הרוקיז דיק ואן ארסדייל (ניו יורק ניקס) טום ואן ארסדייל (דטרויט פיסטונס) ריק בארי (סן פרנסיסקו ווריורס) בילי קנינגהם (פילדלפיה 76') פרד הטצל (סן פרנסיסקו ווריורס) סגל האלופה, בוסטון סלטיקס: ביל ראסל, ג'ון האבליצ'ק, סם ג'ונס, קיי. סי. ג'ונס, סאץ' סנדרס, לארי זיגפריד, דון נלסון, וילי נאולס, מל קאונטס, ג'ון תומפסון ורון בונהם. מאמן ראשי: רד אאורבך. מדיה וקבצים בנושא עונת 1965/1966 ב-NBA בוויקישיתוף סיכום עונת 1965/1966, באתר nba.com סיכום עונת 1965/1966, באתר basketball-reference.com רשימת הנבחרים בדראפט 1965, באתר basketball-reference.com סיכום משחק האולסטאר 1966, באתר nba.com דו"ח משחק האולסטאר 1966, באתר basketball-reference.com
Favicon

Favicon (קיצור ל-Favorite icon, מילולית: צלמית מועדפים), הוא קובץ המכיל צלמית אחת או יותר, בדרך כלל בגודל 16 על 16 פיקסלים המזוהים עם דף או אתר מסוים ברשת האינטרנט. מעצב אתרי אינטרנט יכול ליצור צלמית שכזו ולהעלות אותה לאתר (או לדף), ודפדפני אינטרנט יעשו בה שימוש. דפדפנים שמספקים תמיכה ל-favicon לרוב מציגים אותו בשורת הכתובות של הדפדפן (ולעיתים קרובות גם בהיסטוריית הגלישה), וליד שם הדף ברשימת הסימניות. דפדפנים שתומכים בממשק מבוסס לשוניות לרוב יציגו את ה-favicon סמוך לכותרת הדף בלשונית, ודפדפנים שמיועדים לאתר מסוים יציגו את ה-favicon כצלמית על שולחן העבודה. במרץ 1999, מיקרוסופט שחררה את אינטרנט אקספלורר 5, שתמך ב-favicon בפעם הראשונה. במקור, ה-favicon היה קובץ בשם favicon.ico שמוקם בתיקיית השורש של אתר האינטרנט. מנגנון ה-favicons של אינטרנט אקספלורר אפשר לכל מי שהוסיף את האתר לסימניות לראות את ה-favicon ליד כתובת האתר בשורת הכתובות. כתוצאה מכך, יכלו בעלי האתרים להעריך כמה משתמשים הוסיפו את האתר שלהם לסימניות לפי כמות הבקשות של קובץ ה-favicon. תופעה זו כבר לא קיימת, מכיוון שכל הדפדפנים המודרניים טוענים את ה-favicon כך שיופיע ליד שורת הכתובות בלי קשר להאם המשתמש הוסיף את האתר לסימניות. ה-favicon תוקנן על ידי World Wide Web Consortium ‏(W3C) במסגרת HTML 4.01, ששוחרר בדצמבר בשנת 1999, ולאחר מכן ב-XHTML 1.0, ששוחרר בינואר בשנת 2000. המימוש התבצע באמצעות תגית link עם מאפיין rel בתוך אזור ה-head של המסמך, שנועדה לציין את שם הקובץ והמיקום שלו. בניגוד לבעבר, הקובץ יכול להיות בכל תיקייה שהיא באתר ובכל סוג תמונה שהוא. בשנת 2003, פורמט הקובץ .ico נרשם על ידי ה-Internet Assigned Numbers Authority ‏(IANA) תחת MIME type בשם image/vnd.microsoft.icon. באופן אירוני, כאשר השתמשו בפורמט  .ico כדי להציג תמונות (לא כ-favicon), אינטרנט אקספלורר לא יכל להציג את הקבצים שהוגשו בעזרת ה-MIME type הזה. פתרון עוקף עבור אינטרנט אקספלורר היה לשייך קובצי .ico ל-MIME type הלא מתוקנן image/x-icon בשרתי האינטרנט שהגישו את הדפים. עקב הצורך לבדוק תמיד האם הוא קיים, favicon יכול לגרום להאטה בזמן טעינת הדף. הוא גם עלול לגרום ליצירת ערכי 404 מיותרים בתיעוד האירועים של השרת במידה והוא לא קיים. W3C לא תיקננו את מאפיין ה-rel, כך שישנן מילים נוספות כמו shortcut icon שגם מתקבלות על ידי הדפדפנים. favicon לעיתים קרובות נערך על ידי התקפות אינטרנט שונות, כמו דיוג או התקפות ציתות לדפי HTTPS. חלק גדול מדפדפני האינטרנט מציגים את ה-favicon במקומות מרכזיים בממשק המשתמש של הדפדפן, כמו בשורת הכתובות, שהם מקומות שגם מאפשרים למשתמש לוודא שמדובר בפרוטוקול תקשורת מאובטח, כמו TLS. על ידי שינוי של ה-favicon לתמונה מוכרת של מנעול המופיעה ליד אתרים מאובטחים בממשק הדפדפן, התוקף יכול לנסות להוליך את המשתמש שולל ולגרום לו לחשוב שמדובר באתר שמשתמש בתקשורת מאובטחת. כלים אוטומטיים להתקפות אדם באמצע כמו SSLStrip יכולים לנצל את התעלול הזה. על מנת להסיר את האיום, חלק מהדפדפנים מציגים את ה-favicon בתוך הלשונית בזמן שהם מציגים את מצב האבטחה של האתר ליד כתובתו. מדיה וקבצים בנושא Favicon בוויקישיתוף לדוגמה: http://en.wikipedia.org/favicon.ico
מגע (ספר)

מגע (באנגלית: Contact) הוא ספר מדע בדיוני משנת 1985 מאת הסופר והאסטרונום קארל סייגן. הוא עוסק במגע ראשוני בין האנושות לבין צורת חיים חייזרית ומתקדמת יותר מבחינה טכנולוגית. הספר דורג במקום השביעי ברשימת רבי המכר בארצות הברית לשנת 1985. הספר תוכנן בתחילה כתסריט בשנת 1979. כשפיתוח הסרט התעכב, סייגן החליט להמיר את התסריט לספר. בסופו של דבר הספר זכה לעיבוד קולנועי בשנת 1997, בסרט קונטקט בכיכובם של ג'ודי פוסטר ומת'יו מקונוהיי. אשתו של סאגאן, אן דרויאן, שפיתחה עמו את הרעיון והשתתפה בכתיבת הגרסה הראשונית של הסיפור, אמרה: "החלום של קארל ושלי היה לכתוב משהו שיהיה ייצוג בדיוני של איך מגע ראשוני באמת ייראה, שיעביר משהו מהתפארת האמיתית של היקום". דוקטור אלינור "אלי" ארוויי היא רדיו-אסטרונומית המנהלת את "פרויקט ארגוס", מערך גדול של רדיו-טלסקופים המוקדש לחיפוש אחר חיים תבוניים מחוץ לכדור הארץ. יום אחד הפרויקט מגלה שדר של מספרים ראשוניים המגיע מכיוון הכוכב וגה. התעמקות במסר מגלה מה שנראה כמו הוראות לבניית מכונה מסתורית ומורכבת, אולם המדענים מתקשים לתרגם את ההוראות ומסיקים שהם כנראה מחמיצים איזשהו מפתח פענוח. הסיפור עוסק בניסיונות הפענוח של המסר, בהשפעה שלו על האנושות בכדור הארץ ובהתנגשות בין הגישה המדעית והעניינית לזו הדתית, המיוצגת על ידי מנהיג דתי בשם פאלמר ג'וס.
פנדורה (רדיו אינטרנט)

פנדורה (Pandora) הוא שירות רדיו מקוון אשר מספק המלצות מוזיקה המבוססות על טעמו האישי של הגולש, על סמך נתונים מפרויקט הגנום המוזיקלי. השירות הושק במהלך שנת 2000. השירות, אשר אותו מפעילה חברת Pandora Media, Inc., זמין רק בארצות הברית, אוסטרליה וניו זילנד. נכון לשנת 2022 לפנדורה היו כ-50 מיליון לקוחות על מנת להפעיל את השירות המשתמש צריך לכתוב שיר או אמן/להקה אהובים במיוחד, ולאחר מכן השירות מנגן ברצף מגוון רחב של שירים אשר לכאורה דומים מבחינה מוזיקלית. בעת שהשירים מתנגנים המשתמש יכול לספק משוב על השירים שנבחרים - לסמן ששיר מסוים שמתנגן הוא מוצלח או לא מוצלח; נתונים אלו משמשים את פנדורה כדי שהשירים שייבחרו בעתיד יהיו תואמים במידה רבה יותר לטעמו האישי של המאזין. בעת בחירת השיר הבא שמתווסף לרשימת ההשמעה, נלקחים בחשבון מעל ל-400 תכונות מוזיקליות שונות (בהם סינקופה, טון, הרמוניה, וכדומה). משתמשים רשומים רשאים ליצור בפרופיל המשתמש שלהם עד 100 "תחנות רדיו" אישיות שונות עם ז'אנרים מוזיקליים שונים. תוך כדי ההאזנה, למשתמשים יש אפשרות לרכוש את השירים שהם שומעים, או את האלבומים שבהם נכללים אותם השירים, בחנויות מקוונות שונות. משתמשי פנדורה יכולים להשתמש בחשבון חינמי, אשר מציג או משמיע בפני המשתמשים פרסומות, או לחלופין לרכוש מנוי בתשלום שאיננו מציג או משמיע פרסומות. נכון לאוקטובר 2014, פחות מ-5% מהמאזינים היו בעלי מנוי בתשלום. בנובמבר 2014 ספריית השירים של פנדורה הכילה 1.5 מיליון שירים. לאחרונה מעניקה פנדורה למאזינים שליטה רבה יותר באילו שירים מנגנות תחנות הרדיו המותאמות אישית שלהם עם תכונה חדשה בשם "Pandora Modes". ישנם שישה מצבי האזנה: התחנה שלי, שהיא האלגוריתם המקורי של פנדורה; "Crowd Faves", שתעדיף את השירים שמקבלים את הציון הגבוה ביותר של משתמשים אחרים באותה תחנה; "Deep Cuts", שיגיש שירים פחות ידועים של אמן או בז'אנר; "Discovery", שינגן יותר אמנים שלא מופיעים בדרך כלל בתחנה זו; "Newly Released", אשר יבחר רק את השירים החדשים ביותר מאמן או בז'אנר; ו- "Artist Only", שיאפשר למלא לחלוטין בקטלוג של אמן בודד. בשנת 2019 השרות נמכר ל-Sirius XM. פרויקט הגנום המוזיקלי מדיה וקבצים בנושא פנדורה בוויקישיתוף אתר האינטרנט הרשמי של פנדורה (באנגלית) פנדורה, ברשת החברתית אקס (טוויטר) פנדורה, ברשת החברתית אינסטגרם האתר הרשמי של השירות (באנגלית) מספר לקוחות בשנת 2022 Dani Deahl, THE VERGE, Pandora now lets you change its algorithm for selecting music, ‏19-3-2019
יושע

האם התכוונתם ל... אבשלום יושע – שחמטאי וסופר ישראלי איציק יושע – עיתונאי, עורך טלוויזיה ורדיו ישראלי יקי יושע – במאי ותסריטאי קולנוע ישראלי נסים יושע – חוקר מחשבת ישראל, מחנך ודיפלומט ישראלי עובד יושע – כלכלן ישראלי, פרופסור חבר באוניברסיטת תל אביב יהושע (פירושונים) הושע (פירושונים)
אינדי ילד

אינדי ילד הוא הרכב רוקנ'רול לכל המשפחה אשר מופיע ברחבי ישראל משנת 2011 עם קלאסיקות של שירי הילדים בהגשה רוקיסטית. המופע אינדי ילד עלה לראשונה כמופע חד פעמי בחג החנוכה 2011 עם הרכב אומנים אלטרנטיביים ישראלים (יעל דקלבאום, יהוא ירון, אדם בן עזרא, הדרה לוין ארדי ואחרים) שביצעו גרסאות לשירים מתוך פסטיבל שירי הילדים. בהמשך הוחלט להמשיך ולהעלות את המופע ברחבי הארץ. במקביל למופע הקבוע, הופקו לאינדי ילד כמה מופעים מיוחדים: בינואר 2013 במסגרת מרתון יהונתן גפן בחולון עלה "זה לא כל כך נעים לראות ילד ירוק" - מופע עם שירי הילדים של יהונתן גפן. במופע השתתפו דנה ברגר, חמי רודנר, יעל דקלבאום, מירב פלדמן, שרון מולדאבי ולהקת התחתונים. במאי 2013, במסגרת פסטיבל הביטלס בחולון, עלה מופע בסימן הביטלס. במופע השתתפו קורין אלאל, חמי רודנר ולהקת התחתונים. בנובמבר 2013 במסגרת פסטיבל הפסנתר בתל אביב, עלה מופע בסימן עוזי חיטמן. בנובמבר 2014 במסגרת פסטיבל הפסנתר בתל אביב, עלה מופע בסימן מרים ילן שטקליס. בחודש נובמבר 2013 הושק מופע חדש בהפקת עלמה מיוזיק (אסף כהן, הילה דולגין) עם ניהול אמנותי של חיים שמש והפקה מוזיקלית של חמי רודנר. הרכב המופע כולל את מיקה שדה (שירה), ליאור סקר (שירה וגיטרה), אסף לביא (קלידים ואקורדיון), אלעד נדב (תופים), ליאור עוזרי (בס) וגון צדוק (גיטרה חשמלית). במופע מבצע ההרכב שירי ילדים מכל הזמנים ("איך שיר נולד", "שירי ילדות", "תנו לגדול בשקט", "רציתי שתדע", "אין לי כסף", "אמת או חובה", "אדוני ראש העיר", "אני אוהב", "טוליפ", "ידידי טינטן" ועוד) לצד שירים שלא נכתבו לקהל הילדים אך מותאמים לסגנון הרוקיסטי של המופע ("השכן" של זקני צפת, "ילד רע" של ריקי גל, "מכת שמש" של יגאל בשן, "טנגו צפרדעים" של כוורת ועוד). ביולי 2015 השיק ההרכב שיר מקורי ראשון בשם "שיר ילדים". את השיר כתב והלחין המפיק המוזיקלי של המופע – חמי רודנר לעיבוד של אסף אמדורסקי. השיר החדש יתווסף כרצועת בונוס לאלבום הופעה חיה של אינדי ילד, אשר הוקלט במועדון הזאפה. בנובמבר 2015 שוחרר האלבום המלא "אינדי ילד בהופעה חיה" מתוכו יצא סינגל משולש עם ביצועים חיים לשירים "אדוני ראש העיר" (יגאל בשן, עוזי חיטמן), "ילד רע" (אהוד מנור, קן גלובוס) ו"הייתי הילד הכי קטן בכיתה" (יהונתן גפן, עוזי חיטמן). בספטמבר 2018 הקליט ההרכב ביצוע מיוחד עם חמי רודנר לשיר "רוח רוח" במסגרת פרויקט מיוחד של יואב קוטנר בגלי צה"ל לציון 50 שנה לצאת האלבום 'מזל גדי' של אריק איינשטיין. באפריל 2019 השיק ההרכב מופע חדש לילדים ולכל המשפחה במחווה לשיריו האהובים של הזמר גידי גוב (שירים מקריירת הסולו לצד שירים מפסטיבלי הילדים, תוכניות הטלוויזיה וההרכבים בהם השתתף גוב). בשנת 2020 עלה מופע טריו של ההרכב עם שירי יגאל בשן ועוזי חיטמן. המופע בהשתתפות שלושה מחברי ההרכב - מיקה שדה (שירה ויוקלילי), ליאור סקר (שירה וגיטרה) ואסף לביא (קלידים, אקורדיון ומחשב). בין השירים שמבוצעים במופע: "הופה היי", "אדוני ראש העיר", "רציתי שתדע", "ארץ הצבר", "יש לי ציפור קטנה בלב", "נולדתי לשלום" ועוד. בשנת 2022 ההרכב מציין עשור לפרויקט "אינדי ילד" בסדרת מופעים חגיגית. הראשונה, בהשתתפות התזמורת הקאמרית הישראלית בליווי 30 נגנים. נכון לדצמבר 2022, מופיע רענן פוגל כמחליף של ליאור סקר בחלק מההופעות. אתר האינטרנט הרשמי של אינדי ילד אינדי ילד, ברשת החברתית פייסבוק אינדי ילד, באתר ספוטיפיי איפה הילד? צפו בחדש של חמי רודנר, באתר ynet, 23 ביולי 2015 צפו: הצצה למופע אינדי ילד, באתר וואלה, 13 בדצמבר 2013 אינדי ילד חוגגים עשור של רוקנ'רול - 14.6.22 - ישראל היום [1]
עקב (איבר)

העקב הוא האיבר הבולט שבקצה האחורי של כף הרגל. כדי לחלק את כוחות הדחיסה המופעלים על העקב בזמן ההליכה, ובמיוחד את שלב העמידה, סוליית כף הרגל מכוסה בשכבה של רקמת חיבור תת-עורית בעובי של עד 2 ס"מ (מתחת לעקב). לרקמה זו מערכת של תאי לחץ אשר פועלים כבולם זעזועים ומייצבים את הסוליה. כל אחד מהתאים הללו מכיל רקמות סיביות המכוסות בשכבה של רקמת חיבור קשיחה העשויה מסיבי קולגן. עקבים סדוקים הם בעיה בריאותית שכיחה והיא עלולה לגרום לזיהומים. התופעה נגרמת בגלל יובש של עור כף הרגל, והצטברות עור מת. ניתן למנוע את התופעה באמצעות שימוש בקרם לחות או על ידי עשיית פדיקור. דלקת גיד אכילס עקב אכילס בלטת עצם בעקב מחלת החיתולית הכפית נעלי עקב ויקיפיט פטיש לכפות רגליים שבר בעקב מדיה וקבצים בנושא עקב בוויקישיתוף עקב, באתר אנציקלופדיה בריטניקה (באנגלית) Dry, Cracked Feet: Treatment, Causes, and Home Remedies, www.footvitals.com (ארכיון) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
בית"ר אשדוד

בית"ר אשדוד הייתה קבוצת כדורגל ישראלית מהעיר אשדוד. בשיאה הגיעה הקבוצה לליגה השנייה והשתתפה בה במשך ארבע עונות. ב-1999 פורקה הקבוצה, וב-2016 הוקמה מחדש. ב-2022 הקבוצה נסגרה. הקבוצה הוקמה בשנת 1962 על ידי יוסף אביטן והאחים שומר, ונרשמה לליגה ג' בעונת 1962–1963. במשך שנים נחשבה לאגודה קטנה שהתבססה מתרומות של אוהדים מסורים. בעשור הראשון לקיומה שיחקה הקבוצה בליגה האחרונה ובמקביל השתתפה באופן קבוע במשחקי גביע המדינה ללא הצלחה יתרה. בעונת 1963–1964 הוגרלה בסיבוב השלישי מול הפועל מחנה יהודה וסיימה בתבוסה צורמת 10-1. הישג השיא בגביע הוא ההגעה לסיבוב השישי בעונת בעונת 1977–1978 בו הפסידה למכבי באר שבע בחוץ בפנדלים 3-2, לאחר תיקו מאופס. בתחילת בעונת 1970–1971 התבצע איחוד של בית"ר אשדוד ששיחקה בליגה ד', עם קבוצת בית"ר רחובות/עקרון ששיחקה עד אז בליגה ב', תחילה באופן ניסיוני למשך שנה, ובהמשך הפך לקבוע בתום עונת בעונת 1974–1975 (עם המאמן מישל סרוסי) העפילה לליגה א' (הליגה השנייה דאז) מהמקום הראשון. בעונת 1975–1976 זכתה הקבוצה לארח ראשונה את הדרבי של אשדוד בליגת המשנה, שהסתיים בתוצאה 2-2 לעיני 4000 צופים. בסיום עונת 1978–1979 נשרה לליגה ב' מהמקום האחרון. בתאריך 9 במאי 1981 אירעה תקרית חמורה בסיום משחק ביתי מול הפועל שדרות, שבעקבותיה נידונה הקבוצה על ידי בית הדין של ההתאחדות להפסקת פעילות עד סוף העונה, פסיקה זו גרמה לירידתה לליגה ג' מהמקום האחרון. בעקבות ההתדרדרות פורקה הקבוצה ושחקניה הבולטים הועברו לקבוצת מכבי אשדוד מליגה ב', שהפכה לקבוצה עירונית אחת שנקראת מכבי עירוני אשדוד. בשנת 1987 הקים ישראל רפאלי אגודה חדשה בשם "בית"ר נתיב אשדוד". האגודה השתייכה תחילה למרכז הפועל ובהמשך למרכז בית"ר. בתום עונת 1992–1993 העפילה הקבוצה לליגה ב'. במועדון הופעלה גם מחלקת נוער. בעונת 1996/1997 סיימה הקבוצה במקום ה-15 וחזרה לליגה ג'. בסיום עונת 1998/1999, בעקבות המהלך של איחוד קבוצות הכדורגל בעיר, התפרקה הקבוצה סופית. ב-31 ביולי 2016 הקים יוסי כנפו את הקבוצה מחדש, ורשם אותה לליגה ג' מרכז. בעונת 2018–2019 הגיעה הקבוצה עד לגמר הגביע המחוזי והפסידה לקבוצת הפועל גדרה 5-2. בעונת 2019–2020 (עם המאמן ניר איבגי) התמודדה הקבוצה בצמרת על מנת להעפיל לליגה ב'. באפריל 2020 החליטה ההתאחדות לכדורגל בישראל להפסיק את הליגות (א' עד ג') בשל מגפת הקורונה. באותו הזמן מוקמה בית"ר אשדוד במקום ה-1 בליגה ג' מרכז והוחלט שתעפיל לליגה ב'. בעונת 2020/2021 ירדה מליגה ב' בחזרה לליגה ג' לאחר שסיימה את העונה עם שלושה ניצחונות, תיקו אחד ו-16 הפסדים. לקראת עונת 2022/2023 הקבוצה נסגרה, בעקבות קניית בעליה את קבוצת הפועל אדומים אשדוד. מישל סרוסי ז'אן קלוד אוואט משה מאירי אשר מסינג ראובן כהן יהודה קירט חיים נוריאלי עזרא אלבז בשנת 2019 הוקמה מחדש מחלקת הנוער של הקבוצה. תחילה שתי קבוצות גיל. נערים ב' וילדים א'. בשנת 2020 הוקמו גם מחלקות נערים א' ונערים ג'. בית"ר אשדוד באתר ההתאחדות לכדורגל בישראל בית"ר אשדוד, ברשת החברתית פייסבוק סרטון העלייה של הקבוצה לליגה א' בשנת 1975, סרטון באתר יוטיוב שלושה משחקי גביע בעיתון על המשמר 6 בפברואר 1964 בית"ר אשדוד - השביעית שנכנעה לנציגת ליגה ג', בעיתון מעריב 1 בינואר 1978 מחסור בעסקנים הביא לאיחוד רחובות-אשדוד בעיתון מעריב 31 באוגוסט 1970 גם לאשדוד יהיה "דרבי" בעיתון מעריב 15 ביוני 1975 הדרבי הראשון של אשדוד בליגת המשנה, מתוך עיתון דבר, 16 בנובמבר 1975 ביריוני בית"ר אשדוד תקפו את שחקני הפועל שדרות, בעיתון "מעריב" 10 במאי 1981 רשמי: בית"ר אשדוד חיה ובועטת באתר אשדוד 10, 31 ביולי 2016 אנחנו נהיה הסוס השחור של ליגה ב', אביחי דלאל באתר דאבל פס 15 באפריל 2020
רוי (פירושונים)

האם התכוונתם ל... רוי – סוג של רוטב איי רוי – מזויקאי ג'מייקני ארונדהטי רוי – סופרת הודית בריאן רוי – כדורגלן הולנדי ברנדון רוי – כדורסלן אמריקאי דיפ רוי (אנ') – שחקן, בובנאי ופעלולן הודי דרו רוי – שחקן אמריקאי לזלי רוי – זמרת ומוזיקאית אירית מריו רוי – כדורגלן פורטוגזי צ'יפ רוי – פוליטיקאי אמריקאי רוי קיניר (אנ') – שחקן אנגלי אישים ששמם הפרטי הוא רוי רועי רו רוב רוי
נובויה ורמיה

נוֹבוֹיֶה וֶרְמִיָה (ברוסית: Но́вое вре́мя; מילולית: העת החדשה) היה עיתון רוסי שיצא לאור בסנקט פטרבורג בין השנים 1868–1917. העיתון היה ידוע כאנטישמי וכתומך הממשלה. בשנים שקדמו למלחמת העולם הראשונה הסית העיתון בקביעות נגד יהודי האימפריה הרוסית כאויבי העם. העיתון נסגר בהוראת לנין מיד לאחר מהפכת אוקטובר. העיתון הוקם ב-1868 כעיתון ליברלי, ויצא לאור בתחילה חמש פעמים בשבוע, עד 1869 אז הפך ליומון. בראשית דרכו גילה העיתון אף נטייה לאידאות קומוניסטיות וב-1872 פרסם מאמר מערכת חגיגי לכבוד צאת המהדורה הראשונה של "הקפיטל" של קרל מרקס. אך לאחר שהחל לצאת לאור בידי אלכסיי סובורין יצאו לו מוניטין של כניעה לקו של הממשלה. הוא פרסם מאמרים אנטישמיים של ויקטור בורנין (אנ'). למרות תמיכתו בקו הממשלתי, זכה העיתון לתפוצה רחבה והחל משנת 1881 הדפיס שתי מהדורות יומיות. בשנת 1891 החל העיתון לצרף מוסף שבועי מאויר. הוא היה לאחד העיתונים הפופולריים ברוסיה ומכר 60,000 עותקים. פרסמו בו כותבים חשובים כמו אנטון צ'כוב. ב-8 בנובמבר 1917 (26 באוקטובר לפי הלוח היוליאני) הורה לנין על סגירת העיתון. ב-1943 החל לראות אור בברית המועצות עיתון אחר בשם זה (אנ'), אך אין קשר בין שני העיתונים. מדיה וקבצים בנושא נובויה ורמיה בוויקישיתוף ערך זה הוא קצרמר בנושא עיתונים ובנושא האימפריה הרוסית. אתם מוזמנים לתרום לוויקיפדיה ולהרחיב אותו.
נציב (ספורט)

בליגות ספורט בצפון אמריקה, ובעיקר בליגות מקצועניות, נציב או בביטוי האנגלי המקובל קומישנר (Commissioner) הוא בעל התפקיד הניהולי והרגולטורי הבכיר של הליגה. הוא ממונה על ידי בעלי הקבוצות כדי לקדם את הליגה ואת ענייניהם של הבעלים. כוחו וסמכויותיו של הנציב משתנים בין ליגה וליגה, בהתאם לחוקיה ותקנותיה. אלה יכולים לכלול סמכויות משמעת על שחקנים (בדרך כלל בכפוף להסכמים עם איגודי השחקנים) או בוררות בין קבוצות. התפקיד נוצר לראשונה ב-1920 בליגת ה-MLB אחרי שערורייה גדולה של מכירת משחקים בקבוצת שיקגו וייט סוקס. קנסו מאונטן לנדיס, שופט לשעבר, היה זה שזכה למינוי, ועל מנת לטהר את הענף ולהחזיר את אמון הקהל בו קיבל לנדיס סמכויות נרחבות ומינוי לכל חייו. ליגות גדולות אחרות הלכו בעקבות ה-MLB ומינו נציב שהחליף את משרת הנשיא שהייתה קיימת עד אז. ליגת ה-NFL מינתה נציב ב-1941 ובליגת ה-CFL (ליגת הפוטבול הקנדית) מונה נציב מאז הקמתה ב-1958. ליגת ה-NBA מינתה נציב ב-1967, ליגת ה-NHL ב-1993, ובליגת ה-MLS קיימת משרת נציב מאז הקמתה ב-1996. מעבר לליגות הגדולות, גם ליגות מקצועניות קטנות וליגות לא מקצועניות בצפון אמריקה מינו נציבים מטעם בעלי הקבוצות. עם זאת התפקיד כפי שהוא מוכר בצפון אמריקה אינו נפוץ במסגרות ספורט מקומיות ובינלאומיות במקומות אחרים. הנציבים הנוכחיים בליגות הבכירות בצפון אמריקה הם: MLB: רוב מנפרד NFL: רוג'ר גודל CFL: רנדי אמברוזי NBA: אדם סילבר NHL: גארי בטמן MLS: דון גרבר מדיה וקבצים בנושא נציב בוויקישיתוף
זדז'יסלב לובומירסקי

הנסיך זדז'יסלב לובומירסקי (בפולנית: Zdzisław Lubomirski; נהגה: [ˈʑd͡ʑiswaf lubɔˈmirskʲi]; ‏4 באפריל 1865 – 31 ביולי 1943) היה נסיך פולני מבית לובומירסקי, אציל ובעל קרקעות, עורך דין, פוליטיקאי שמרן ופעיל חברתי. ראש עיריית ורשה. הנסיך מילא תפקידים משמעותיים בפוליטיקה הפולנית שבין מלחמות העולם. ב-1915 כיהן כיו"ר "הוועד האזרחי המרכזי של ורשה" (פול'); בין 1916–1917 כיהן כראש העיר ורשה. בין 1917–1918 היה אחד משלושת חברי "מועצת העוצרים" (אנ') שניהלה את המדינה (לצד יוזף אוסטורבסקי ואלכסנדר קקובסקי). לאחר מלחמת העולם הראשונה כיהן כחבר הסנאט של פולין וכיו"ר מועצת בעלי הקרקעות. יחסו ליהודים היה עוין, ש. אנ-סקי מצטט מפיו: ”תשעים יהודים למאה הם בוגדים, ועשרה - מרגלים”. בספטמבר 1939, בעת המצור על ורשה, השתתף לובומירסקי באופן פעיל בוועדה האזרחית, בראשותו של סטפן סטרזינצקי. בחודשים הראשונים של הכיבוש הגרמני בפולין, חתר ליצירת ממשלת-מחתרת בהנהגת הגנרל יוליוס רומל, שבה היה אמור לשמש כשר חוץ. התוכנית ירדה מעל הפרק כאשר התקבלה ההחלטה להקים את הממשלה הפולנית הגולה בפריז, ומקיץ 1940, בלונדון. לובומירסקי החליט להישאר בפולין הכבושה. ב-10 בנובמבר 1942 הוא נעצר על ידי הגסטפו, ובילה חודשים בכלא. במהלך תקופה זו, התדרדרה בריאותו והוא מעולם לא התאושש. הוא מת ב-31 ביולי 1943 באחוזתו. מדיה וקבצים בנושא זדז'יסלב לובומירסקי בוויקישיתוף ש. אנ-סקי, חורבן היהודים בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט-1929. ח"א, עמ' 8. ערך זה הוא קצרמר בנושא פולנים ובנושא פוליטיקאים. אתם מוזמנים לתרום לוויקיפדיה ולהרחיב אותו.
לובומירסקי

לובומירסקי הוא שם משפחה פולני. האם התכוונתם ל... משפחת לובומירסקי – משפחת אצולה פולנית ז'דיסלב לובומירסקי – פוליטיקאי פולני, ראש עיריית ורשה ועוצר פולין במלחמת העולם הראשונה סוניה ליובומירסקי (Lyubomirsky) - פסיכולוגית וסופרת אמריקאית ממוצא רוסי
ניקולאי ינושקביץ'

ניקולאי ינושקביץ' (ברוסית: Никола́й Никола́евич Янушке́вич; בפולנית: Nikołaj Nikołajewicz Januszkiewicz; מרץ 1868 – 1918) היה גנרל רוסי ממוצא פולני שכיהן כראש המטה הכללי בסטאבקה של צבא האימפריה הרוסית, תחת פיקודו של ניקולאי ניקולאייביץ', בין אוגוסט 1914 לספטמבר 1915. לפני מלחמת העולם הראשונה שימש ינושקביץ' רק בתפקידי מטה, ויש שתלו את מינויו למפקד בפועל של צבאות האימפריה הרוסית במהלכי המלחמה הראשונים בכישוריו הפוליטיים. יש הסבורים שגם הוא כמו מפקדו ניקולאי ניקולאייביץ', לא מילא תפקיד ממשי במהלכי המלחמה ותפקידו היה ייצוגי בלבד. ינושקביץ' היה אנטישמי והיה אחראי במידה ניכרת להלך הרוח בצבא הרוסי לפיו היהודים אחראים לכשלונות הצבאיים, ולסיפורי-בדים על יהודים המרגלים ומבריחים זהב לצבא הגרמני. לאחר הכשלונות הרוסיים בתחילת המלחמה, פוטר ינושקביץ' בספטמבר 1915 מתפקידו, כאשר הצאר ניקולאי השני נטל לידיו את הפיקוד הצבאי. למרות פיטוריו המשיך לכהן בפועל בתפקידו. לאחר מהפכת פברואר פרש משירות פעיל; בראשית 1918 נעצר במוהילב ונשלח לפטרוגרד. הוא לא הגיע לשם, שומריו רצחו אותו בדרך. מדיה וקבצים בנושא ניקולאי ינושקביץ' בוויקישיתוף ביוגרפיה קצרה של ינושקביץ', באתר "מלחמת העולם הראשונה" ש. אנ-סקי, חורבן היהודים בפולין, גליציה ובוקובינה (תרגם: ש"ל ציטרון), ברלין: הוצאת שטיבל, תרפ"ט-1929. ח"א, עמ' 9. ערך זה הוא קצרמר בנושא האימפריה הרוסית ובנושא אנשי צבא. אתם מוזמנים לתרום לוויקיפדיה ולהרחיב אותו.
הפרוטוקול הרביעי

הפרוטוקול הרביעי (באנגלית: The Fourth Protocol) הוא ספר מתח מאת פרדריק פורסיית', שפורסם לראשונה בשנת 1984. שם הספר נגזר מכך שבמהלך העלילה מנסים המזכיר הכללי של המפלגה הקומוניסטית של ברית המועצות וקים פילבי להפר את הפרוטוקול הרביעי של אמנה בדיונית למניעת הפצת נשק גרעיני. בשנת 1987 עובד הספר לסרט קולנוע מצליח בבימויו של ג'ון מקינזי ובכיכובם של מייקל קיין, פירס ברוסנן ונד ביטי. על ג'ון פרסטון, איש ה-MI5 ויוצא הצנחנים אשר לחם בצפון אירלנד, לסכל את תוכנית ה-KGB לפוצץ מתקן גרעיני בלב בריטניה במטרה לסייע למפלגה פרו-סובייטית לעלות לשלטון. הספר "הפרוטוקול הרביעי", באתר "סימניה". דף הספר באתר הוצאת שוקן. הסרט "הפרוטוקול הרביעי", במסד הנתונים הקולנועיים IMDb (באנגלית). הפרוטוקול הרביעי, באתר OCLC (באנגלית) פרדריק פורסיית', "הפרוטוקול הרביעי", הוצאת שוקן, 1984, עמודים 195–196. מאיר שניצר, הספר היה לגמרי לא רע – "הפרוטוקול הרביעי"; במאי: ג׳ון מקנזי; תסריט: פרדריק פורסיית׳ לפי ספר פרי עטו, חדשות, 19 במאי 1987 פרדריק פורסיית', "הפרוטוקול הרביעי", הוצאת שוקן, 1984, עמודים 45–46. פרדריק פורסיית', "הפרוטוקול הרביעי", הוצאת שוקן, 1984, עמודים 94–98.